பெண்டகாரா அரசமரபு

**பெண்டகாரா அரசமரபு** (மலாய்: *Wangsa Bendahara *; ஆங்கிலம்: *House of Bendahara*) என்பது மலேசியாவின் பகாங், திராங்கானு, ஜொகூர் மாநிலங்களைத் தற்போது ஆட்சி செய்யும் அரச மரபாகும். இந்த அரச மரபைச் சார்ந்தவர்கள் உயர் பரம்பரையைச் சேர்ந்தவர்கள் என அறியப்படுகிறது.

13-ஆம் நூற்றாண்டின் இறுதியிலிருந்து, பெண்டகாரா அரசமரபினர், சிங்கபுர இராச்சியம் *(Kingdom of Singapura),* மலாக்கா சுல்தானகம் மற்றும் பழைய ஜொகூர் அரசவைகளில் *(Old Johor)*; பெண்டகாரா (மலாய் பிரபுக்களின் மிக உயர்ந்த பதவி) எனும் பரம்பரைப் பதவியை வகித்து வருகின்றனர்.

## வரலாறு
17-ஆம் நூற்றாண்டின் பிற்பகுதியில், மலாக்கா அரச மரபைச் சேர்ந்த ஜொகூர் மன்னராட்சியின் கடைசி ஆட்சியாளரான ஜொகூர் சுல்தான் இரண்டாம் முகமது சா *([[:en:Mahmud Shah II of Johor|Mahmud Shah II of Johor]])* ஆண் வாரிசு இல்லாமல் இறந்தபோது, ​​அரச மரபாக அவருடைய குடும்பத்தினரின் ஆதிக்கம் தொடங்கியது. 1699-ஆம் ஆண்டில், ஜொகூரை ஆட்சி செய்த பெண்டகாரா **துன் அப்துல் ஜாலீல்** என்பவர் ஜொகூர் சுல்தான் நான்காம் அப்துல் ஜாலீல் சா *([[:en:Abdul Jalil Shah IV of Johor|Abdul Jalil Shah IV of Johor]])* எனும் அரச பெயரில் ஜொகூர் சுல்தானாக அறிவிக்கப்பட்டார்.

இதன் மூலம் ஜொகூர் சுல்தானகத்தில் பெண்டகாரா ஆட்சி ஒருங்கிணைக்கப்பட்டது. அதன் பின்னர் ஜொகூர் சுல்தானகத்தின் வெவ்வேறு குடும்ப உறுப்பினர்கள் சுல்தான் மற்றும் பெண்டகாரா பட்டங்களையும்; தெமாங்கோங் பட்டத்தையும் பெற்றனர்.

### பகாங் இராச்சியம்
அதே கட்டத்தில், பகாங் ஒரு சிறப்பு மாநிலமாக நிறுவப்பட்டது. அடுத்தடுத்து வந்த பகாங் பெண்டகாராக்கள் பகாங் மாநிலத்தைத் தங்களின் சொந்த நிலமாக அதிகார ஆட்சி செய்தனர். 1770-ஆம் ஆண்டில், ஜொகூர் பேரரசு *(Johor Empire)* படிப்படியாக. கலைக்கப்பட்டது. அதைத் தொடர்ந்து, ஜொகூர் சுல்தான் நான்காம் அப்துல் ஜாலீல் சா என்பவரின் பேரன் பகாங் துன் அப்துல் மஜீத் *([[:en:Tun Abdul Majid of Pahang|Tun Abdul Majid of Pahang]])* ஆட்சியின் கீழ் பகாங் இராச்சியம் ஒரு தன்னாட்சி இராச்சியமாக மாற்றப்பட்டது. அவரின் சந்ததியினர் பகாங்கை தொடர்ந்து ஆட்சி செய்தனர்.

### தெமாங்கோங் அரச மரபு
ஜொகூர் பேரரசில் இருந்து பிரிந்து சென்ற மற்றொரு மாநிலமான ரியாவ்-லிங்கா சுல்தானகம், ஜொகூர் சுல்தான் நான்காம் அப்துல் ஜாலீல் சா என்பவரின் கொள்ளுப் பேரனான அப்துல் ரகுமான் முவாசாம் சா *([[:en:Abdul Rahman Muazzam Shah of Johor|Abdul Rahman Muazzam Shah of Johor]])* சந்ததியினரால் 1911-ஆம் ஆண்டு வரை ஆட்சி செய்யப்பட்டது.

மற்றொரு துணை அரச மரபான தெமாங்கோங் அரச மரபினர் *([[:en:House of Temenggong|House of Temenggong]])*; ஜொகூர் சுல்தான் நான்காம் அப்துல் ஜாலீல் சா அவர்களின் மற்றொரு பேரன் தெமாங்கோங் அப்துல் ஜமால் *([[:en:Temenggong Abdul Jamal|Temenggong Abdul Jamal]])* வழித்தோன்றல்களின் மூலமாக தற்போதைய ஜொகூர் மாநிலத்தை ஆட்சி செய்து வருகிறது.

### திராங்கானு மகாராஜா

ஜொகூர் பெண்டகாரா அரச மரபின் ஆண் வழித்தோன்றல்களின் வழியாக, மற்றொரு கிளை திராங்கானுவை ஆட்சி செய்து வருகிறது. மகாராஜா என்ற பட்டத்துடன் 1717-ஆம் ஆண்டில் இருந்து அந்த ஆளுமை நடைபெற்று வருகிறது. அந்த வகையில் ஜொகூர் சுல்தான் நான்காம் அப்துல் ஜாலீல் சா அவர்களின் தம்பி துன் சைனல் அபிதீன் *(Tun Zainal Abidin),* திராங்கானுவின் முதல் சுல்தான் ஆவார்.

## ஜொகூர் சுல்தானகத்தின் ஆட்சியாளர்கள்

## மேலும் காண்க
* பகாருயோங் இராச்சியம்
* மலாக்கா சுல்தானகம்
* ஜொகூர் சுல்தானகம்
* ஜொகூர் சுல்தான்
* ஜொகூர் சுல்தான் இரண்டாம் அலாவுதீன் ரியாட் சா

## மேற்கோள்கள்

## நூல்கள்
* 
* 
* 
* 

## வெளி இணைப்புகள்

பகுப்பு:மலேசிய வரலாறு
பகுப்பு:மலேசிய அரச குடும்பங்கள்
பகுப்பு:மலேசிய அரசர்கள்
பகுப்பு:மலேசிய சுல்தானகங்கள்
பகுப்பு:சுல்தான்கள்
பகுப்பு:பகாங் வரலாறு
பகுப்பு:திராங்கானு
பகுப்பு:ஜொகூர்